નાસીર ખલીફાએ આ અંગે જણાવ્યું હતું કે તેઓ અગાઉ વાપી રહેતા હતા,અને માત્ર ૨૦ વર્ષની ઉમંરથી તેઓએ રકતદાન કરવાનું શરૂ કર્યું હતું,અને છેલ્લા નવ વર્ષથી તેઓ આણંદ ખાતે રહે છે,અહીયાં રહેવા આવ્યા બાદ તેઓ રેડક્રોસ બ્લડ બેંકમાં નિયમિત દર ત્રણ મહિને રકતદાન કરે છે,તેમજ તેઓ ઉમ્મીદ ગૃપનાં રકતદાતા ગૃપમાં જોડાયા છે,જેનાં થકી તેઓ કોઈ પણ દર્દીને રકતની જરૂર પડે તો તેઓ રકતદાન કરે છે,અને માત્ર આણંદ જ નહી પરંતુ આણંદ કે આસપાસનાં વિસ્તારોની હોસ્પીટલમાં કે પછી અમદાવાદ,વડોદરા કે સુરત સુધી પણ જો જવાનું થાય તો નાસીરભાઈ ખલીફા પોતાનાં ખર્ચે જે તે હોસ્પીટલમાં જઈને રકતદાન કરે છે.